ՀԲԸՄ ՆՈՐ ՄԱՍՆԱՃՅՈՒՂՙ ՈՒԿՐԱԻՆԱՅՈՒՄ | AZG Daily
Ընթերցված է` 1904, Տպվել է` 98, Ուղարկվել է էլ.փոստով` 96
Ուկրաինայի խորհրդարանի անդամ Արսեն Ավագովը եւ նրա խորհրդատու Տիգրան Ավագյանը ընկերացել են պատվիրակությանը, որի կազմում են եղել ՀԲԸՄ-ի վարչության անդամներ Վազգեն Յակուբյանը եւ Երվանդ Զորյանը, ՀԲԸՄ-ի Եվրոպայի վարչության անդամ Նիկոլաս Դավթյանը, եւ ՀԲԸՄ-ի մարտավարական խորհրդատու մարմնի անդամ Գայ Մարգարյանը: Նրանք միասին հանդիպումներ են ունեցել խորհրդարանի խոսնակ Վլադիմիր Ռիբակի, խորհրդարանի անդամներ Մհեր Մխիթարյանի եւ Վիլեն Շատվորյանի, ինչպես նաեւ խորհրդարանի մի շարք հանձնախմբերի ղեկավարների հետ: Առաջին օրվա վերջում պատվիրակությանն է միացել նաեւ ՀԲԸՄ Եվրոպայի կենտրոնական վարչության անդամ Գոռ Աբգարյանը:
Փետրվարի 23-ին Օդեսայում ՀՀ գլխավոր հյուպատոս Գեորգի Մուրադյանի, Գրիգորիս արքեպիսկոպոս Բունիաթյանի եւ համայնքի ղեկավար Սամվել Տիգրանյանի հետ հանդիպումներից հետո պատվիրակության անդամները հարգանքի տուրք են մատուցել Բ աշխարհամարտի հերոս մարշալ Համազասպ Բաբաջանյանի հուշարձանի մոտ, ապա մերձակայքում գտնվող մշակույթի կենտրոնում վայելել են ի պատիվ իրենց տրված գեղարվեստական ծրագիրը:
Նոր մասնաճյուղի բացմանն առընթեր աշխուժանալու է տեղի հայկական համայնքի կյանքը: Նախատեսվում է ստեղծել ՀԲԸՄ երիտասարդ արհեստավարժների խմբեր, վիրտուալ համալսարանի լաբորատորիաներ եւ իրականացնել փոխայցելություններ «Բացահայտի՛ր Հայաստանը», «Ամառային ուսանողական փորձառություն», «Անդրանիկ» սկաուտական բանակումների եւ «Երաժշտական Հայաստան» ծրագրերի շրջանակներում: